|  |
| --- |
|  |

|  |  |  |
| --- | --- | --- |
| Lauri Lugna |  |  |
| Siseministeerium |  |  |
| lauri.lugna@siseministeerium.ee |  | [Registreerimise kuupäev]. a nr [Registreerimisnumber] |

Info kogumine „Eesti Euroopa Liidu teadus- ja arendustegevuse ning innovatsiooni partnerlustes osalemise kava" koostamiseks

Austatud Lauri Lugna

Eesti teadus- ja arendustegevuse ning innovatsiooni strateegia 2014–2020 „Teadmistepõhine Eesti” üheks oluliseks eesmärgiks on tagada, et Eesti oleks rahvusvahelises teaduskoostöös aktiivne ja nähtav. Eesti osalemine Euroopa Liidu (*edaspidi EL*) teadus- ja arendustegevuste partnerlustes, mis toetavad riikideülest koostööd ja aitavad lahendada maailma ees seisvaid ülesandeid, teeb nii teadlastele kui ka ettevõtjatele kättesaadavaks maailma uusimad teaduse ja innovatsiooni saavutused, avab uusi koostöövõimalusi ja maailmatasemel teadustaristuid.

Haridus- ja Teadusministeerium koostöös Eesti Teadusagentuuriga valmistas ette strateegilise raamistiku, milleeesmärk on määrata riigi osaluse põhimõtted EL partnerlustes, kirjeldada valikute tegemise otsustusprotsessi ja osapoolte rollijaotust, eelnõu. Eelnõu kinnitati Vabariigi Valitsuse 5. veebruari 2015. a korraldusega nr 61 Eesti teadus- ja arendustegevuse ning innovatsiooni strateegia 2014-2020 „Teadmistepõhine Eesti” rakendusplaani lisana.

**Eesti Teadusagentuurile on sellega pandud kohustus** **koondada info Eesti teadus- ja arendustegevusse kaasatud organisatsioonide ettepanekutest EL teadus- ja arendustegevuse ning innovatsiooni partnerlustes osalemise kohta ning kogutud informatsiooni põhjal koostada strateegilisele raamistikule vastav partnerlustes osalemise kava ja esitada see Teaduspoliitika komisjonile aruteluks. Osaluskava on üks komponent Eesti Teadusagentuuri välisteaduskoostöö eelarve planeerimisel ning annab aluse osalustes riikliku toetuse planeerimisele (vt Lisa 3).**

Raamistik hõlmab ELTL artikkel 185-l põhinevaid ühisprogramme, teadusuuringute ühise kavandamise algatusi (JPI), ühiseid tehnoloogiaalgatusi (JTI), Euroopa Tehnoloogia- ja Innovatsiooninstituudi (EIT) teadmus- ja innovatsiooni kogukondade teaduskoostööd (KIC), FET partnerlusi, Euroopa Teadustaristute strateegiafoorumi (ESFRI) tegevuskava objekte (sh Euroopa teadustaristute konsortsiume (ERIC)), Euroopa innovatsioonipartnerlusi (EIT) ja ERA-Net ühiskonkursse.

Kehtiv osaluskava on esitatud Lisas 1, osaluskava seletuskiri lisas 2 ja raamistiku tekst Lisas 3.

Euroopa Liidu teadusuuringute ja innovatsiooni raamprogrammi Horisont 2020 tööprogrammide koostamine ning kinnitamine aastateks 2018 kuni 2020 on pingeliste eelarvetingimuste tõttu viibinud ning tööprogrammide mustandid on praegu kättesaadaval aadressil: <https://ec.europa.eu/programmes/horizon2020/en/what-work-programme>. Käesoleva aasta oktoobri lõpus avaldatakse tööprogrammid lõplikul kinnitatud kujul Horisont 2020 osalejaportaalis[[1]](#footnote-1).

**Palume teil esitada 01.11.2017. a info ministeeriumi osalemise kohta Euroopa Liidu teadus- ja arendustegevuse ning innovatsiooni partnerlustes 2018 ja järgnevatel aastatel (partnerluse nimi, kestus, 2018. a eelarve, eelarve prognoos algatuse lõpuni või kuni 2022 ning hinnang senise osaluse tulemuslikkusele).**

Kuna Eesti avaliku sektori TAI investeeringud koosnevad lisaks osalemisele EL algatustes ka panustest erinevatesse programmidesse ning osalustesse rahvusvahelistes organisatsioonides siis investeeringute tervikpildi koondamiseks ja planeerimisprotsessi hõlbustamiseks palume vastavalt Teaduspoliitika komisjoni soovitusele ja SA Eesti Teadusagentuuri nõukogu otsusele:

* **Lisada informatsioon ministeeriumile relevantsetest EL koordinatsiooni välistest TAI investeeringutest (programm/organisatsioon, investeeringu kestus, rahastus, osalemise ning finantseerimise põhimõtete kirjeldus, senise osalemise edukuse kirjeldus);**
* **Lisada informatsioon ministeerimi TAI investeeringute plaani/kava seiskorra kohta ning TAI investeeringute koordineerimise ja otsustusprotsessi kirjeldus;**
* **Määrata osaluskavaga seonduvaks suhtluseks ministeeriumi kontaktisik.**

Täiendavate küsimuste korral pöörduge, palun, Silver Lätt-i (SA Eesti Teadusagentuur) poole.

Lugupidamisega

(allkirjastatud digitaalselt)

Andres Koppel

juhatuse esimees

Lisad: 1. Eesti Euroopa Liidu teadus- ja arendustegevuse partnerlustes osalemise kava (2017-2020)

2. Eesti Euroopa Liidu teadus- ja arendustegevuse partnerlustes osalemise kava (2017-2020) seletuskiri

3. Eesti osaluse strateegiline raamistik Euroopa Liidu teadus- ja arendustegevuse ning innovatsiooni partnerlustes

Silver Lätt

+372 5228237, silver.latt@etag.ee

1. http://ec.europa.eu/research/participants/portal/desktop/en/home.html [↑](#footnote-ref-1)